
asupra propunerii legislative privind reglementarea regimului juridic al 
unor bunuri imobile aflate în folosinţa unităţilor de cult

      În conformitate cu prevederile art. 95  din Regulamentul Camerei Deputaţilor, Comisia juridică, de disciplină şi imunităţi  şi Comisia pentru  drepturile  omului, culte  şi  problemele  minorităţilor  naţionale  au fost sesizate spre dezbatere, în fond, cu propunerea legislativă privind reglementarea regimului juridic al unor bunuri imobile aflate în folosinţa unităţilor de cult, trimisă cu adresa nr. Pl - x 370  din 7 mai 2007, înregistrată sub nr.31/576  din 8 mai  2007 şi, respectiv, sub nr.25/323 din 8 mai 2007. 

Senatul, în calitate de primă Cameră sesizată, a respins propunerea legislativă. 
Camera Deputaţilor este Cameră decizională, potrivit prevederilor art. 92 alin. (9) pct. 2 din Regulamentul Camerei Deputaţilor, republicat, cu  referire  la prevederile art. 73 alin. (3)  lit. m) din Constituţia României, republicată.

Comisia pentru administraţie publică, amenajarea teritoriului şi echilibru ecologic, a avizat favorabil propunerea legislativă, cu avizul transmis cu adresa nr.26/1650 din  16  mai 2007.   

Consiliul Legislativ  a avizat favorabil iniţiativa legislativă, conform avizului nr. 2/03.01.2007.

Guvernul, prin punctul de vedere transmis cu adresa nr.221 din 25 ianuarie 2007, susţine adoptarea acestei iniţiative, cu unele observaţii şi propuneri de îmbunătăţirea textului.

Propunerea legislativă supusă dezbaterii are ca obiect  reglementarea regimului juridic al unor bunuri imobile  aflate în folosinţa unităţilor de cult, generată de necesitatea stabilirii drepturilor de proprietate asupra  bunurilor proprietate publică sau privată a statului ori a unităţilor administraţiei publice locale, dar aflate în folosinţa gratuită a cultelor religioase, pentru care nu există solicitări de retrocedare din partea altor persoane până la data integrării României în Uniunea Europeană. 

În conformitate cu prevederile art.61 şi 63 din Regulamentul Camerei Deputaţilor, republicat, membrii   celor două Comisii  au examinat propunerea legislativă mai sus menţionată, pe parcursul a două şedinţe, finalizând dezbaterile în şedinţa din 13 iunie 2007. La lucrări au participat, din partea iniţiatorilor domnii deputaţi Ioan Ghişe, Timiş Ioan, Gheorghe Gabor, Dobre Traian, iar din partea Ministerului Culturii şi Cultelor, domnul Ionuţ Corduneanu, consilier la Secretariatul de Stat pentru Culte.
La dezbaterea acestei propuneri legislative, din totalul de 28 membri ai Comisiei juridice, de disciplină şi imunităţi au fost prezenţi la şedinţă 16 deputaţi, iar din partea Comisiei pentru drepturile omului, culte şi problemele minorităţilor naţionale, din totalul de 16 membri au fost prezenţi 9 deputaţi

În urma examinării  propunerii legislative, a amendamentelor formulate  în timpul dezbaterilor şi a punctelor de vedere exprimate de către membrii Comisiilor, precum şi de către iniţiatori, s-a hotărât, cu unanimitate de voturi,  adoptarea  propunerii legislative privind reglementarea regimului juridic al unor bunuri imobile aflate în folosinţa unităţilor de cult cu amendamente admise, menţionate în Anexa la prezentul raport.

În raport cu obiectul şi conţinutul său, proiectul de lege face parte din categoria legilor organice.
   PREŞEDINTE,                                                                                 PREŞEDINTE,
 Sergiu ANDON                                                                                   Nicolae PĂUN     

                            SECRETAR                                                                                        SECRETAR

                          George BĂEŞU                                                                                 Ştefan BUCIUTA
Consilieri :

Diaconu Dumitra

Babeş Onesia
Anexa

AMENDAMENTE ADMISE:

	Nr.crt.
	Text iniţial
	Text propus de Comisii

(autorul amendamentului)
	Motivare

	1. 
	Lege

privind reglementarea regimului juridic al unor bunuri imobile aflate în folosinţa unităţilor de cult

	    Nemodificat

	

	2
	 Art.1 - (1) Imobilele aflate în proprietatea publică sau privată a statului, ori a unităţilor administrativ-teritoriale, care au fost atribuite în folosinţă gratuită cultelor religioase, după data de 1 ianuarie 1990, pot fi trecute, fără plată, în proprietatea unităţilor de cult deţinătoare, în condiţiile prezentei legi.           

	   Art.1 - (1) Imobilele aflate în proprietatea statului, ori a unităţilor administrativ-teritoriale, care au fost atribuite în folosinţă gratuită cultelor religioase, după data de 1 ianuarie 1990, pot fi transmise, fără plată, în proprietatea unităţilor de cult deţinătoare, în condiţiile prezentei legi.

   Autor: deputat Augustin Zegrean

	   Pentru rigoare juridică.

	3
	     (2) Prin unitate de cult deţinătoare se înţelege centrul de cult sau  unitatea locală de cult recunoscut, care deţine în folosinţă gratuită unul sau mai multe imobile, atribuite cu acest titlu, după 1 ianuarie 1990, în vederea desfăşurării unei activităţi specifice cu caracter de continuitate.  

	   Nemodificat

	

	4
	(3)  Prin imobile în înţelesul prezentei legi, se înţelege atât terenurile atribuite în folosinţă, după 1 ianuarie 1990, în vederea edificării de locaşuri de cult sau de clădiri cu destinaţie administrativă, educaţională, de asistenţă socială şi a anexelor acestora, cât şi clădirile împreună cu terenul aferent primite, după 1 ianuarie 1990, pentru realizarea de către culte a unor activităţi spirituale, administrative, educaţionale, de asistenţă socială.


	   Nemodificat

	

	5
	(4) În cazul  imobilelor pentru care există cereri de restituire, în curs de soluţionare, transmiterea dreptului de proprietate către unităţile de cult se poate face numai după clarificarea regimului lor juridic.

	    Nemodificat

	

	6
	Art.2 - (1) În vederea transmiterii dreptului de proprietate asupra imobilelor atribuite în folosinţă, unităţile de cult vor depune la titularul dreptului de proprietate câte o cerere pentru fiecare imobil.


	   Nemodificat

	

	7
	(2) Cererea va fi însoţită de copia legalizată a actului de atribuire în folosinţă gratuită a imobilului şi trebuie să cuprindă următoarele date:

a) datele de identificare ale solicitantului;

b) datele necesare identificării cadastrale a imobilului şi adresa la care este situat;

c) descrierea imobilului. suprafaţa construită, suprafaţa construită desfăşurată, suprafaţa terenului, etc;


	    Nemodificat

	

	8
	(3) În cazul imobilelor din domeniul public al statului atribuite în folosinţă gratuită prin hotărâre a guvernului, cererile se vor adresa către Guvernul României - Autoritatea naţională pentru   restituirea proprietăţilor.
	       (3) În cazul imobilelor din domeniul privat al statului atribuite în folosinţă gratuită prin hotărâre a Guvernului, cererile se vor adresa către Guvernul României - Autoritatea Naţională pentru   Restituirea Proprietăţilor.
     Autor: deputat Ioan Aurel Rus

	     Pentru rigoarea textului, având în vedere regimul juridic diferit al proprietăţii publice sau private.

	9
	(4) Fac obiectul prezentei legi imobilele asupra cărora unităţile de cult au primit un drept de folosinţă pe o durată nedeterminată, precum şi acelea pentru care unităţile de cult mai au un drept de folosinţă gratuită pentru încă cel puţin 3 ani, de la data depunerii cererii de transmitere în proprietate.


	  Se elimină.
     Autor: deputat Augustin Zegrean


	       Se regăseşte ca reglementare în textul art.1 alin. (3).

	10
	Art.3 - (1) Cererile de transmitere a dreptului de proprietate se soluţionează în termen de 60 de zile de la data înregistrării, prin hotărâre.


	   Nemodificat

	

	11
	(2) În situaţia în care imobilul se află în domeniul public, prin hotărâre se va aproba şi trecerea acestuia în domeniul privat al statului sau al unităţii administrativ teritoriale, în conformitate cu dispoziţiile legii. 
	(2) În situaţia în care, în momentul atribuirii,  imobilul se afla în domeniul public, prin hotărâre se va aproba şi trecerea acestuia în domeniul privat al statului sau al unităţii administrativ teritoriale, în conformitate cu dispoziţiile legii. 
Autori: deputaţii Augustin Zegrean şi Gheorghe Gabor

	    Pentru rigoare juridică.

	12
	(3)  Hotărârea de transmitere cu titlu gratuit a dreptului de proprietate adoptată în temeiul prezentei legi se comunică unităţii de cult care a făcut cererea. 


	   Nemodificat

	

	13
	(4) Actul de transmitere cu titlu gratuit a dreptului de proprietate se încheie în termen de 15 zile de la data comunicării hotărârii, dreptul de proprietate astfel putând fi înscris în cartea funciară. Actele prin care cultele religioase recunoscute devin titulare ale dreptului de proprietate sunt scutite de taxă de timbru, conform Ordonanţei Guvernului  nr.12/1998 privind taxele de timbru pentru activitatea notarială, pct.II. lit.g).
	(4) Actul de transmitere cu titlu gratuit a dreptului de proprietate se încheie în termen de 15 zile de la data comunicării hotărârii, dreptul de proprietate putând fi înscris în cartea funciară. Actele prin care cultele religioase recunoscute devin titulare ale dreptului de proprietate sunt scutite de taxă de timbru.

Autori: Comisia juridică şi Comisia pentru drepturile omului


	Actul normativ  la care se face trimitere este abrogat.

	14
	(5) În cazul în care cererea este respinsă, o nouă cerere poate fi formulată după trecerea unui termen de minimum un an de la data depunerii primei cereri.
	(5) În cazul în care cererea de transmitere în proprietate este respinsă, o nouă cerere poate fi formulată după trecerea unui termen de minimum un an de la data depunerii primei cereri.

Autor: deputat Augustin Zegrean

	Pentru precizia textului.

	15
	Art.4 - (1) Imobilele astfel dobândite nu pot fi înstrăinate şi nu li se poate schimba destinaţia timp de 30 ani de la data dobândirii dreptului de proprietate în condiţiile prezentei legi.
	Art.4 - (1) Imobilele dobândite în condiţiile prezentei legi, nu pot fi înstrăinate şi nu li se poate schimba destinaţia timp de 30 de ani de la data dobândirii dreptului de proprietate. 

Autori: Comisia juridică şi Comisia pentru drepturile omului


	Pentru precizia textului.

	16
	(2) Nerespectarea dispoziţiilor alin 1 atrage nulitatea absolută a actului de transmitere a proprietăţii şi repunerea în situaţia anterioară.
	(2) Nerespectarea dispoziţiilor alin. (1) atrage nulitatea absolută a actului de transmitere a proprietăţii şi repunerea în situaţia anterioară.

Autori: Comisia juridică şi Comisia pentru drepturile omului


	      Pentru respectarea normelor de tehnică legislativă

